b'\n_START_ARTICLE_\nPamantasang Estatal ng Campinas\n_START_PARAGRAPH_\nAng Pampamahalaang Unibersidad ng Campinas (Portuges: Universidade Estadual de Campinas; Ingles: University of Campinas), karaniwang tinatawag na Unicamp, ay isang pampublikong unibersidad\xc2\xa0sa pananaliksik na matatagpuan sa lungsod ng Campinas, estado ng S\xc3\xa3o Paulo, Brazil, at isa sa mga pinakamahusay na mga unibersidad sa bansa at sa buong Latin America._NEWLINE_Ang Unicamp ay responsable sa 15% ng pananaliksik sa Brazil,\xc2\xa0na masasabing napakataas na bilang kung inihambing sa mas malaki at mas matandang mga institusyon sa bansa tulad ng Unibersidad ng S\xc3\xa3o Paulo. Ito rin ay nakapagprodyus ng higit pang mga patente\xc2\xa0kaysa sa anumang organisasyon sa pananaliksik sa Brazil, pangalawa lamang sa\xc2\xa0kumpanyang pampamahalaan ng langis, ang\xc2\xa0Petrobras. Marami sa mga pandaigdigang\xc2\xa0pagraranggo\xc2\xa0ng unibersidad ay inililista ito sa hanay ng mga pinakamahusay na unibersidad sa mundo. Halimbawa, sa\xc2\xa0QS\xc2\xa0Rankings ay nakahanay ang pamantasan sa Top 200 sa buong mundo at ika-11 sa pinakamahusay na mga unibersidad sa ilalim ng 50 taon.\xc2\xa0Noong 2015, ang Unicamp ay binigyan ng grado bilang ang pinakamahusay na unibersidad sa bansa ayon sa\xc2\xa0Ministri ng Edukasyon\xc2\xa0ng Brazil.'